CELEX: 62019CA0279
Language: mt
Date: 2021-06-10 00:00:00
Title: Kawża C-279/19: Sentenza tal-Qorti tal-Ġustizzja (Ir-Raba’ Awla) tal-10 ta’ Ġunju 2021 (talba għal deċiżjoni preliminari tal-Court of Appeal – Ir-Renju Unit) – The Commissioners for Her Majesty's Revenue and Customs vs WR (Rinviju għal deċiżjoni preliminari – Skema ġenerali tad-dazju tas-sisa – Direttiva 2008/118/KE – Artikolu 33(3) – Prodotti “rilaxxati għall-konsum” fi Stat Membru u miżmuma għal finijiet kummerċjali fi Stat Membru ieħor – Persuna responsabbli għall-ħlas tad-dazji tas-sisa li saru eżiġibbli għal dawn il-prodotti – Persuna li żżomm il-prodotti intiżi li jiġu kkunsinnati fi Stat Membru ieħor – Trasportatur tal-prodotti)

26.7.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 297/6
            
         
      Sentenza tal-Qorti tal-Ġustizzja (Ir-Raba’ Awla) tal-10 ta’ Ġunju 2021 (talba għal deċiżjoni preliminari tal-Court of Appeal – Ir-Renju Unit) – The Commissioners for Her Majesty's Revenue and Customs vs WR
      (Kawża C-279/19) (1)
      
      (Rinviju għal deċiżjoni preliminari - Skema ġenerali tad-dazju tas-sisa - Direttiva 2008/118/KE - Artikolu 33(3) - Prodotti “rilaxxati għall-konsum” fi Stat Membru u miżmuma għal finijiet kummerċjali fi Stat Membru ieħor - Persuna responsabbli għall-ħlas tad-dazji tas-sisa li saru eżiġibbli għal dawn il-prodotti - Persuna li żżomm il-prodotti intiżi li jiġu kkunsinnati fi Stat Membru ieħor - Trasportatur tal-prodotti)
      (2021/C 297/03)
      Lingwa tal-kawża: l-Ingliż
      
         Qorti tar-rinviju
      
      Court of Appeal
      
         Partijiet fil-kawża prinċipali
      
      
         Rikorrenti: The Commissioners for Her Majesty’s Revenue and Customs
      
         Konvenut: WR
      
         Dispożittiv
      
      L-Artikolu 33(3) tad-Direttiva tal-Kunsill 2008/118/KE tas-16 ta’ Diċembru 2008 dwar l-arranġamenti ġenerali għad-dazju tas-sisa u li jħassar id-Direttiva 92/12/KEE għandu jiġi interpretat fis-sens li persuna li tittrasporta, f’isem ħaddieħor, prodotti suġġetti għad-dazju tas-sisa lejn Stat Membru ieħor u li jkollha fil-pussess tagħha dawn il-prodotti fil-mument meta d-dazji tas-sisa relatati magħhom saru eżiġibbli hija responsabbli għall-ħlas ta’ dawn id-dazji, skont din id-dispożizzjoni, anki jekk hija ma jkollha l-ebda dritt jew interess fir-rigward tal-imsemmija prodotti u ma hijiex konxja li dawn huma suġġetti għas-sisa jew, jekk huma, ma hijiex konxja li d-dazji tas-sisa relatati saru eżiġibbli.
      
         (1)  ĠU C 230, 8.7.2019.